کڕەنچیڕۆل
کڕەنچیڕۆل کۆمپانیایەکی ئەمەریکیی، دابەشکار، بڵاوکار، بەرھەمھێنەر، کە گرنگی دەخاتە سەر پەخشکردنی ئەنیمێ و مانگا و درامای ژاپۆنی. کە دامەزراوە لە ٢٠٠٦ لەلایەن گرووپێکی زانکۆی کالیفۆرنیا، خزمەتگوزارییەکەی بە پێچەوانەی خزمەتگوزارییەکانی دیکەی وەک نێتفلیکس و ھولویە، کڕەنچیڕۆل کاردەکات بۆ مۆڵەتدان بە بەرھەمەکانی لە ھەموو وڵاتانی جیھان، ھەروەھا خاوەنی چەندین بەرھەمە وەک وەن پیس و ناروتۆ و ھێرش بۆ سەر زەبەلاحەکان. لە ساڵی ٢٠٢١ ژمارەی بەشداربووانی ئەندامێتی پریمیۆم لە کڕەنچیڕۆل ٤ ملیۆن بەشداربووی تێپەڕاند و لە ئێستادا کۆی ژمارەی بەشداربووان دەگاتە ١٠٠ ملیۆن بەشداربوو لە سەرانسەری جیھاندا. لە ساڵی ٢٠٢٢ کۆمپانیای کڕەنچیڕۆل ڕایگەیاند کە ئەنیمێکان بە زمانی عەرەبی دۆبلاژ دەکرێن و بۆ یەکەمجار لەسەر پلاتفۆرمی خۆی پەخش دەکرێت.

ڕەخنەکان 
کۆمپانیای کڕەنچیڕۆل ڕەخنەی بەرفراوانی لێ گیرا بەھۆی بەدەستھێنانی ناوبانگێکی زۆر بەھۆی گۆڕینی لە ماڵپەڕێکەوە بۆ بڵاوکردنەوەی ئەڵقەی ئەنیمێ بە شێوەیەکی نایاسایی بۆ ماڵپەڕێکی یاسایی، بە سوودوەرگرتن لە ھەوڵەکانی ھەوادارانی،  ھەروەھا کڕەنچیڕۆل ڕەخنەی زۆری لێ گیراوە بەھۆی خراپی وەرگێڕان و ڕێکخستنی تایپ و کوالیتی ڤیدیۆ، ھەروەھا بەھۆی فریودانی بینەران بە بوونی کوالێتی ١٠٨٠پ کە ئەمەش تەنیا دەستکاریکردنە و کوالێتییەکەی ٧٢٠پ زیاتر نییە، لە ئەنجامدا قەبارەی ڤیدیۆکە زیاد دەکات بەڵام کوالێتییەکەی زیاد ناکات.

ئەنیمێ بەردەستەکان لە جیھانی عەرەبیدا 
تا ئێستا نزیکەی ٥٠٠ ئەنیمێ لە کڕەنچیڕۆلدا ھەیە، کە ژێرنووس کراون بۆ زمانی عەرەبی. لە ئێستادا چەندین نمایشی ھەیە بە ھاوکات (واتە پیشاندانی یەک کاتژمێر دوای نمایشی ڕەسەن لە ژاپۆن) کە لە ناوچەی جیھانی عەرەبیدا ئەمە بەردەستە.

سەرەڕای ئەمەش چەندین بەرھەم ھەن کە لە ئێستادا لە جیھانی عەرەبیدا بەردەست نین، گرنگترینیان فیلمی نیشان شکێن، جگە لە زنجیرەی دراگۆن بۆل بە ھۆکاری پەیوەست بە مۆڵەت لە ستۆدیۆکانی خاوەندارێتی (مۆڵەتەکان نێونەتەوەیی نین و پارچە پارچە و گرانن، بۆیە کڕینی مۆڵەت بۆ ھەر ناوچەیەک کات دەخایەنێت).

سەرچاوەکان

بەستەرە دەرەکییەکان 
 
کڕەنچیڕۆل
ئۆتەر میدیا
دامەزرانەکانی ٢٠٠٦ لە کالیفۆرنیا
کۆمپانیا ئەنیمێیەکان
ماڵپەرەکانی ئەنیمێ و مانگا
کۆمپانیا ئەمەریکییەکان کە دامەزراون لە ٢٠٠٦
کۆمپانیا ئەمریکییەکانی دامەزراوی ٢٠٠٦
کرانچیڕۆڵ
نەرمامێرەکانی پلەیستەیشن ٤
نەرمامێرەکانی ئێکس بۆکس وەن
ئەنیپلێکس
خزمەتگوزارییەکانی بەشداریکردنی ڤیدیۆ لەسەر داواکاری
نەرمەکاڵای پلەیستەیشن ٥
بەرنامەکانی یوونیڤەرساڵ ویندۆز پلاتفۆڕم
نەرمامێرەکانی ئەندرۆید